CELEX: 62014TN0765
Language: et
Date: 2014-11-14 00:00:00
Title: Kohtuasi T-765/14: 14. novembril 2014 esitatud hagi – Legakis jt versus nõukogu

2.2.2015   
            
            
               ET
            
            
               Euroopa Liidu Teataja
            
            
               C 34/40
            
         14. novembril 2014 esitatud hagi – Legakis jt versus nõukogu
   (Kohtuasi T-765/14)
   (2015/C 034/48)
   Kohtumenetluse keel: kreeka
   
      Pooled
   
   
      Hageja: Georgios Legakis, Myrto Panagiota Legaki, Maria Legakis ja Melina Legakis (Palaio Faliro, Kreeka) (esindaja: advokaat B. Christianos)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               mõista kostjalt hagejate kasuks välja summa 1 9 91  194,40 eurot hüvitisena kahju eest, mis tekitati hagejatele kostja õigusvastase tegevusega, ja intress kuupäevast, mil neilt võeti õigusvastaselt nende hoiused (29.3.2013) kuni käesolevas asjas kohtuotsuse kuulutamiseni, ning viivisintress käesolevas asjas kohtuotsuse kuulutamisest kuni hüvitise täieliku tasumiseni;
            
         
               —
            
            
               teise võimalusena mõista kostjalt hagejate kasuks välja 95 % eespool esitatud summast, st 1 8 91  634,68 eurot hüvitisena kahju eest, mis tekitati hagejatele kostja õigusvastase tegevusega, ja intress kuupäevast, mil neilt võeti õigusvastaselt nende hoiused (29.3.2013) kuni käesolevas asjas kohtuotsuse kuulutamiseni, ning viivisintress käesolevas asjas kohtuotsuse kuulutamisest kuni hüvitise täieliku tasumiseni;
            
         
               —
            
            
               kolmanda võimalusena nõue, et kohus määraks ise kindlaks summa, mille kostja peab hagejatele maksma hüvitisena kahju eest, mis tekitati neile kostja õigusvastase tegevusega;
            
         
               —
            
            
               mõista kostjalt igale hagejale välja summa 20  000 eurot (st kokku summa 80  000 eurot) hüvitisena mittevaralise kahju eest, mis tekitati neile võrdse kohtlemise põhimõtte rikkumisega;
            
         
               —
            
            
               mõista kostjalt igale hagejale välja summa 20  000 eurot (st kokku summa 80  000 eurot) hüvitisena mittevaralise kahju eest, mis tekitati neile sellega, et rikuti õigust tõhusale kohtulikule kaitsele, ja
            
         
               —
            
            
               mõista kostjalt välja hagejate kohtukulud.
            
         
      Väited ja peamised argumendid
   
   Käesoleva hagiga paluvad hagejad ELTL artikli 340 teise lõigu alusel, et Euroopa Liidu Üldkohus, kellel on vastav pädevus ELTL artikli 268 alusel, mõistaks välja hüvitise kahju eest, mis tekitati kostja õigusvastase käitumisega.
   Hagejad väidavad, et kahju tekkis kostja tegutsemise tõttu tema volitusi ületades ja rikkudes EL-i teisest õigust ning EL-i õiguse üldpõhimõtteid, määrates ja seega põhjustades hagejate Cyprus Popular Bank Public Co Ltd.-s („Laiki Bank”) hoitavate hoiuste kahjustamise või igal juhul aidates sellele kaasa.
   Konkreetsemalt väidavad hagejad, et kostja tegutses vastuolus järgmiste EL-i õiguse põhiõiguste ja üldpõhimõtetega:
   
               —
            
            
               esiteks õiguse eraomandile rikkumine;
            
         
               —
            
            
               teiseks võrdse kohtlemise põhimõtte rikkumine;
            
         
               —
            
            
               kolmandaks hagejate õiguse kohtulikule kaitsele rikkumine ja õiguskindluse põhimõtte rikkumine.
            
         Hagejad märgivad, et täidetud on väljakujunenud kohtupraktikast tulenevad tingimused, mille alusel tehakse kindlaks, kas kostjal tekib lepinguväline vastutus hüvitada neile tekitatud kahju.